open-index/open-wikipedia-markdown huggingface dataset:
Κωνσταντίνος Σ. Μακρής

Ο **Κωνσταντίνος Σ. Μακρής** (Αρτάκη, 1850 - Πάνορμος, 1920) ήταν διαπρεπής Έλληνας γιατρός και συγγραφέας.

## Βιογραφία

### Σταδιοδρομία
Γεννήθηκε το 1850 και σπούδασε ιατρική πρώτα στην Αθήνα και έπειτα στη Γερμανία και τη Γαλλία. Μετά την ολοκλήρωση των σπουδών του εγκαταστάθηκε στην Κωνσταντινούπολη όπου ίδρυσε ιδιωτική κλινική και εξελίχθηκε σε έναν επιτυχημένο χειρουργό. Παράλληλα συμμετείχε ενεργά σε διάφορα ιατρικά συνέδρια, δημοσιεύοντας αρκετές επιστημονικές ανακοινώσεις. Υπήρξε προσωπικός γιατρός του Οικουμενικού πατριάρχη Ιωακείμ Γ΄ και αρκετών ισχυρών οικονομικά προσωπικοτήτων της αυτοκρατορίας. Στη συνέχεια διετέλεσε διετέλεσε πρόεδρος της Αυτοκρατορικής Ιατρικής Εταιρείας και γιατρός της Περσικής πρεσβείας στην Κωνσταντινούπολη συμβάλλοντας τα μέγιστα στην οργάνωση του νοσοκομείου της πρεσβείας. Για τη δράση του τιμήθηκε από την Περσική Αυτοκρατορία με το παράσημο του *Λέοντος και Ηλίου* και από την Οθωμανική Αυτοκρατορία με τα παράσημα *Μετζηδιέ* και *Οσμανιέ* καθώς και με το μετάλλιο των *Καλών Τεχνών.* 

Ο Μακρής υπήρξε επίσης περιηγητής και συγγραφέας μελετών ιστορικού και αρχαιολογικού ενδιαφέροντος με επίκεντρο την περιοχή της Κυζίκου. Για το σκοπό αυτό πραγματοποιούσε συχνά ταξίδια στην γενέτειρά του Αρτάκη όπως και στα ερείπια της αρχαίας Κυζίκου.

Κατά τα τελευταία χρόνια του βίου του έχασε την όρασή του και αποσύρθηκε στην Πάνορμο όπου απεβίωσε κατά τον Μάιο του 1920. Η σορός του μεταφέρθηκε στην Αρτάκη όπου και κηδεύτηκε.

### Οικογένεια
Ο Μακρής απέκτησε τρεις γιους οι οποίοι συμμετείχαν ως εθελοντές στον ελληνικό στρατό κατά τους Βαλκανικούς Πολέμους. Μετά το τέλος του πολέμου εξαιρέθηκαν από την αμνηστία του οθωμανικού κράτους και εγκαταστάθηκαν στην Ελλάδα. Ήταν ο γιατρός και αρθρογράφος Ιπποκράτης, ο χημικός και επιχειρηματίας Αριστοτέλης και ο καθηγητής Περικλής.

## Παραπομπές


Κατηγορία:Έλληνες ιατροί του 19ου αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες ιατροί του 20ού αιώνα
Κατηγορία:Μικρασιατικός Ελληνισμός
3191 Σβανετία

Η **Σβανετία (Svanetia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας και του έδωσε το όνομα της ιστορικής περιοχής Σβανετίας της Γεωργίας. 

Αξιοσημείωτη είναι η πολύ μικρή εκκεντρότητα της τροχιάς της Σβανετίας, δηλαδή η τροχιά της είναι σχεδόν κυκλική. Τα φυσικά χαρακτηριστικά της Σβανετίας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σβανετια
3186 Μανουήλοβα

μικρογραφία|Η τροχιά του αστεροειδούς 3186 Μανουήλοβα
Η **Μανουήλοβα (Manuilova)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1973 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Σοβιετικής Κιργίσιας γλύπτριας Όλγκα Μαξιμιλιάνοβνα Μανουήλοβα (Ольга Максимилиановна Мануйлова, 1893-1984).

Αξιοσημείωτη είναι η μικρή κλίση της τροχιάς της Μανουήλοβα ως προς την εκλειπτική, μόλις 48΄5΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτήν.

## Φυσικά χαρακτηριστικά
Τα κυρίως φυσικά χαρακτηριστικά της Μανουήλοβα είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 15 ως 21 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μανουηλοβα
Σερλόν Α΄ ντε Ωτβίλ

Ο **Σερλόν Α΄** (γενν. πριν το 1010) ήταν κύριος του Ωτβίλ στη Νορμανδία από τον Οίκο των Ωτβίλ. Ήταν υιός του Τανκρέδου και της πρώτης συζύγου του Μουριέλας. 

## Βιογραφία

Ήταν ο πρεσβύτερος των 4 υιών του Τανκρέδου που έμειναν στη Νορμανδία, ίσως ο πρεσβύτερος όλων των υιών του. Ένας γείτονάς του, άνδρας της Αυλής του Ροβέρτου Α΄ δούκα της Νορμανδίας τον πρόσβαλε και διαπληκτίστηκαν. Ο Σερλόν Α' τον σκότωσε και γι' αυτό εξορίσθηκε για 3 έτη. 
Όταν το 1041 απεβίωσε ο πατέρας του, τον διαδέχθηκε στο μικρό φέουδο του Ωτβίλ, στη χερσόνησο Κοντεντίν της Νορμανδίας. Επίσης η σύζυγός του ήταν κυρία του Πιρού. Όπως και τα αδέλφια του, ήταν εξαίρετος πολεμιστής. Το 1056 ο υιός του Σερλόν Β' ακολούθησε το θείο του Ρογήρο Α΄ στη Ν. Ιταλία και έκανε την τύχη του εκεί.

## Οικογένεια

Η σύζυγός του ήταν κυρία του Πιρού. Είχε τέκνα:

*Σερλόν Β΄ ντε Ωτβίλ, μετά το 1027/35 - 1072.

## Παραπομπές
 		


## Πηγές

*Goffredo Malaterra. The Deeds of Count Roger of Calabria and Sicily and of Duke Robert Guiscard his brother.
*Norwich, John Julius. The Normans in the South 1016-1130. Longmans: London, 1967.
*Ghisalberti, Albert (ed). Dizionario Biografico degli Italiani: II Albicante – Ammannati. Rome, 1960.
*Van Houts, Elizabeth, ed. (2000). The Normans in Europe. Manchester University Press.

Κατηγορία:Οίκος των Ωτβίλ
Γκοϊάς

Ο **Γκοϊάς** (πορτογαλικά: *Goiás*) είναι πολιτεία στην κεντροδυτική περιοχή της Βραζιλίας. Συνορεύει με τις πολιτείες Τοκατσίς, Μπαΐα, Μίνας Ζεράις, Μάτου Γκρόσου ντου Σου, Μάτου Γκρόσου, καθώς και με το Ομοσπονδιακό Διαμέρισμα. Έχει πληθυσμό 6.003.788 κατοίκους (12η θέση) και έκταση 340.103,5 τ.χλμ. (7η θέση). Πρωτεύουσά της είναι η Γκοϊάνια. Οι δήμοι Γκοϊάνιας και Σεναντόρ-Κανέδου διαμορφώνουν μεγάλο αστικό συγκρότημα Γκοϊάνια με πληθυσμό πιο από 2 εκατομμύρια κατοίκους σύμφωνα με την απογραφή 2010.

Η Γκοϊάς διοικητικά διαιρείται σε πέντε μεσοπεριοχές και 18 μικροπεριοχές και έχει 246 δήμους.

Η βάση της οικονομίας της είναι η γεωργία και η κτηνοτροφία. Μέχρι το τέλος της δεκαετίας του 1980 η πολιτεία καταλάμβανε όλο το Τοκαντίνς αλλά αποσχίσθηκε, με αποτέλεσμα η πολιτεία να χάσει τα σύνορά της με την πολιτεία Παρά, Μαρανιάο και Πιαουί.

## Παραπομπές


## Εξωτερικοί σύνδεσμοι

* 

Γκοιας
Σερλόν Β΄ ντε Ωτβίλ

Ο **Σερλόν Β' ** (μετά το 1027/35 - 1072) ήταν κύριος του Ωτβίλ, μέλος του Οίκου των Ωτβίλ. Ήταν υιός του Σερλόν Α' κυρίου του Ωτβίλ και της συζύγου του, κυρίας του Πιρού.
## Βιογραφία
Ακολούθησε τον θείο του Ρογήρο Α' στη Ν. Ιταλία, αναζητώντας την τύχη του το 1056, όπως και τόσα άλλα μέλη των Ωτβίλ. Το 1060 είναι μαζί του στην Καλαβρία και τον ακολούθησε στη Σικελία, όπου έκανε τους Σαρακηνούς να απομονωθούν στο ακρωτήριο Φάρο, αντί να υποχωρήσουν στη Μεσσήνη. Αλλά η εκστρατεία αυτή έληξε χωρίς επιτυχία. Τον συνόδευσε και στην εκστρατεία του 1065 στη Σικελία, όπου του ανατέθηκε η φύλαξη της πόλης Σεράμι, ενώ ο στρατός προχώρησε στο Παλέρμο. Όταν οι Σαρακηνοί τους εξέπληξαν πολιορκώντας την, κράτησε την πόλη περιμένοντας ενισχύσεις· στο μεταξύ έπεσε το Παλέρμο στα χέρια των Νορμανδών (1071). 

To 1072 προχωρούσε με μια μικρή ομάδα ανδρών κοντά στη Νικοζία της κεντρικής Σικελίας, όταν τους αιφνιδίασε με ενέδρα πολύς στρατός των Σαρακηνών. Οι Νορμανδοί αναρριχήθηκαν στην επίπεδη κορυφή ενός μεγάλου βράχου και έδωσαν μάχη, ως τον τελευταίο άνδρα. Ένας σταυρός φτιάχθηκε σε ανάμνηση του γεγονότος επάνω στο *βράχο του Σερλόν*, όπως ονομάστηκε.

Είχε γίνει κύριος των Γκεράσε και Σεράτα της Καλαβρίας, και Σεράμι της Σικελίας, αλλά ποτέ δεν άσκησε εξουσία σε αυτά. 
## Οικογένεια
Νυμφεύτηκε την Αλτρούντα, κόρη του Ροδόλφου κόμη του Μποϊάνο. Είχε τέκνα:
* Σερλόν Γ'
* Ελιούζα.

Όταν απεβίωσε η σύζυγός του παντρεύτηκε τον Ινγκελμάριο.
## Πηγές
*Cawley, Charles, Serlo II of Hauteville in Medieval Lands, Medieval Lands database, Foundation for Medieval Genealogy, retrieved August 2012
*Le origine della “Rocca di Sarro” (Serlo's Rock)
ΚΑτηγορία:Οίκος των Ωτβίλ
Παραΐμπα

Η **Παραΐμπα** (πορτογαλικά: *Paraíba*) είναι πολιτεία της Βραζιλίας. Γεωγραφικά βρίσκεται στα ανατολικά της χώρας και συνορεύει με τις πολιτείες Ρίο Γκράντε ντο Νόρτε, Σεαρά, Περναμπούκο και στα ανατολικά βρέχεται από τον Ατλαντικό. Έχει πληθυσμό 3.766.528 κατοίκους (13η θέση) και έκταση 56.469,5 τετ.χλμ. (21η θέση). Διοικητικό της κέντρο είναι το Ζοάο Πεσόα. 

Η Παραΐμπα αποτελεί την ανατολικότερη πολιτεία της Βραζιλίας και συγκεκριμένα το ακρωτήρι Κάμπο Μπράνκο στο Ζοάο Πεσόα είναι το ανατολικότερο σημείο της Βραζιλίας και όλης της Νότιας Αμερικής.

Η Παραΐμπα διοικητικά διαιρείται σε τέσσερις μεσοπεριοχές και 23 μικροπεριοχές και έχει 223 δήμους.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
3178 Γιοσιτσούνε

Ο **Γιοσιτσούνε (Yoshitsune)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1984 από τους Ιάπωνες αστρονόμους Κένζο Σουζούκι και Τακέσι Ουράτα, που παρατηρούσαν από το Τογιότα της Ιαπωνίας και του έδωσαν το όνομα του σαμουράι και στρατηγού Μιναμότο νο Γιοσιτσούνε (1159-1189).

Εξαιτίας της πολύ μεγάλης εκκεντρότητας της τροχιάς του, λίγο πριν και μετά το περιήλιό του, ο Γιοσιτσούνε βρίσκεται εκτός της Κύριας Ζώνης, προς το μέρος του Ηλίου, ενώ στο αφήλιο της τροχιάς του βρίσκεται στην εξωτερική περιοχή της Κύριας Ζώνης κοντά στο άλλο όριό της, προς την πλευρά του πλανήτη Δία.

## Φυσικά χαρακτηριστικά
Τα κυρίως φυσικά χαρακτηριστικά του Γιοσιτσούνε είναι άγνωστα. Ο Γιοσιτσούνε περιστρέφεται γύρω από τον εαυτό του μία φορά κάθε 7 ώρες και 29 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιοσιτσουνε
Ροβέρτος Α΄ του Λοριτέλο

Ο **Ροβέρτος Α' ** (απεβ. 1107) ήταν κόμης του Λοριτέλο (1061-1107) από τον Οίκο των Ωτβίλ. Ήταν ο πρωτότοκος υιός του Γοδεφρείδου κόμη του Καπιτανάτου και της πρώτης συζύγου του από τη Νορμανδία.

## Βιογραφία
Ο πατέρας του τον έκανε το 1061 κόμη του Λοριτέλο, περιοχής στα ΒΔ σύνορα του Καπιτανάτου και επέκτεινε τα σύνορα αυτά καταλαμβάνοντας το Γκίσι από το παπικό κράτος. Την πολιτική αυτή συνέχισε και ο Ροβέρτος Α' εισβάλλοντας στην περιοχή Αμπρούτζι και προχωρώντας ως την πόλη Ορτόνα (1069). Το επόμενο έτος απεβίωσε ο πατέρας του. Ο πάπας Γρηγόριος Ζ', όπως αναμενόταν αφόρισε "τον άθεο αυθάδη". Επίσης ο εξάδελφός του Ιορδάνης Α'πρίγκιπας της Κάπουα είχε επιτυχίες. Ως το 1075 ο Ροβέρτος Α' είχε φθάσει ως το Κιέτι, που το έδωσε ως κομητεία στον αδελφό του Ντρόγκο, και ο Ιορδάνης Α' ως τη λίμνη Φουσίνο. Ο θείος του Ροβέρτος Γυϊσκάρδος τον ενίσχυσε με στρατό και έτσι κατέλαβε την Ορτόνα και προχώρησε πιο ΒΔ ως την Πεσκάρα. Οι τοπικοί Λομβαρδοί ευγενείς του έδιναν υποτέλεια. Είχε 500 ιππότες υπό τις διαταγές του και έστειλε βοήθεια στον εξάδελφό του Αβελάρδο (υιό του Ονφρουά) στη Σαντ' Άγκατα της Απουλίας.

Το 1080 ο Γρηγόριος Ζ' αναγνώρισε τις κατακτήσεις του Ιορδάνη Α' και του Ροβέρτου Α' ως το Φέρμο. Όταν ο πάπας πολιορκήθηκε από τον Ερρίκος Δ' Σαλίων βασιλιά της Γερμανίας στο κάστρο Σαντ' Άντζελο της Ρώμης, παρακάλεσε τη βοήθεια του Ροβέρτου Γυϊσκάρδου. Ο Ροβέρτος Α' τον ακολούθησε και ο πάπας σώθηκε. Επίσης ακολούθησε το θείο του και στην 2η εκστρατεία του στην Ελλάδα (1084-85). Ήταν δίπλα του όταν απεβίωσε στην Κεφαλλονιά και όταν επιλέχθηκε ως διάδοχός του ο Ρογήρος Μπόρσα πήρε το μέρος του. 

Συνέχισε τις εκστρατείες επέκτασης και όταν απεβίωσε το σύνορο της περιοχής του, που ήταν αρχικά ο ποταμός Φορτόρε και η πόλη Μποβίνο, είχε πάει ως τον ποταμό Τρόντο και την πόλη Άσκολι Πιτσένο. Τον διαδέχθηκε ο υιός του 
* Ροβέρτος Β', απεβ. 1134/7, κόμης του Λοριτέλο.

## Πηγές
*Chalandon, Ferdinand (1907). Histoire de la domination normande en Italie et en Sicile. Paris.
*Norwich, John Julius (1967). The Normans in the South 1016-1130. London: Longmans.

## Παραπομπές


Κατηγορία:Οίκος των Ωτβίλ
Ροβέρτος Β΄ του Λοριτέλο

Ο **Ροβέρτος Β' ** (απεβ.1134/7) ήταν κόμης του Λοριτέλο (1107-1134/7) από τον Οίκο των Ωτβίλ. Ήταν υιός του Ροβέρτου Α' κόμη του Λοριτέλο.
## Βιογραφία
Ο πατέρας του είχε επεκτείνει τα εδάφη του εισβάλλοντας στο παπικό κράτος. Τον διαδέχθηκε το 1107, όταν  εκείνος απεβίωσε. Δεν συνέχισε την επεκτατική πολιτική του πατέρα του, αλλά ήταν φιλικά διακείμενος προς την Εκκλησία. Πήρε μέρος στο Συνέδριο της Τρόια που συγκάλεσε ο πάπας Πασχάλιος Β' στα εδάφη του το 1115 και σε αυτό που συγκάλεσε ο πάπας Κάλλιστος Β' το 1120.
## Οικογένεια
Νυμφεύτηκε την 2η εξαδέλφη του Αδελαΐδα, κόρη του Ρογήρου Β' βασιλιά της Σικελίας. Υιός του ήταν ο:
* Γουλιέλμος, κόμης του Λοριτέλο.
## Πηγές
*Normans of Molise

Κατηγορία:Οίκος των Ωτβίλ
Γοδεφρείδος του Καπιτανάτου

Ο **Γοδεφρείδος** (*Godefroi de Hauteville*, 1020 - 1071) ήταν κόμης του Καπιτανάτου (δηλ. της Φότζια) από τον Οίκο των Ωτβίλ. Ήταν υιός του Τανκρέδου και της πρώτης συζύγου του Μουριέλας.

## Βιογραφία
Από τα αδέλφια του που είχαν από τη Νορμανδία πάει στη Ν. Ιταλία, οι Γουλιέλμος Α' και Ντρόγκο είχαν αποβιώσει αφήνοντας τον Ονφρουά κόμη της Απουλίας και Καλαβρίας· επίσης ο Ροβέρτος γυϊσκάρδος ήταν εκεί. Τέλος το 1053 έφθασαν ο Γοδεφρείδος, ο Γουλιέλμος και ο Μωζέρ. Πολέμησαν υποστηρίζοντας τον Ονφρουά στη μάχη του Σιβιτάτε εναντίον του πάπα και νίκησαν.

Ο Ονφρουά τους αντάμειψε κάνοντας το Γουλιέλμο Πρίγκιπα του Σαλέρνο και τον Μωζέρ κόμη του Καπιτανάτου (δηλ. της Φότζια). Το 1054 απεβίωσε ο Μωζέρ και ο Γοδεφρείδος έγινε κόμης του Καπιτανάτου· επίσης το 1057 απεβίωσε ο Ονφρουά και ο Ροβέρτος έγινε κόμης της Απουλίας και Καλαβρίας. Δύο έτη μετά έγινε μια εξέγερση στο Καπιτανάτο και ο Ροβέρτος, ως επικυρίαρχος, βοήθησε στην καταστολή της το Γοδεφρείδο, που αν και μεγαλύτερος δεν είχε ζήσει πολύ καιρό στη Ν. Ιταλία.

Έδωσε το Λοριτέλο στον υιό του Ροβέρτο Α' κάνοντάς τον κόμη της περιοχής. Κατέκτησε το Γκίσι που ανήκε στο παπικό κράτος, επεκτείνοντας έτσι το Καπιτανάτο προς τα ΒΔ. Απεβίωσε μάλλον το 1071.
## Οικογένεια
Είχε νυμφευτεί πρώτα στη Νορμανδία. Είχε τέκνα:
* Ροβέρτος Α', απεβ. 1107, κόμης του Λοριτέλο
* Ραλφ, κύριος του Καταντσάρο
* Γουλιέλμος, κύριος του Τιριόλο.

Νυμφεύτηκε για δεύτερη φορά μια ανιψιά του Γκουαϊμάρ Δ' (όπως και ο Γουλιέλμος Α'), τη Θεοδώρα, κόρη του Παντούλφ κυρίου του Καπάτσιο. Υιός του ήταν ο:
* Τανκρέδος.

Επίσης αναφέρεται ένας ακόμη υιός του, ο Ντρόγκο ή Τάσο κόμης του Σιέτι.

## Πηγές
*Chalandon, Ferdinand. Histoire de la domination normande en Italie et en Sicile. Paris, 1907.
*Norwich, John Julius. The Normans in the South 1016-1130. Longmans: London, 1967.

Κατηγορία:Οίκος των Ωτβίλ
Κατηγορία:Κόμητες του Καπιτανάτου
Break On Through (To the Other Side)

Το **Break On Through (To the Other Side)** είναι ένα τραγούδι του αμερικανικού ροκ συγκροτήματος The Doors, το οποίο κυκλοφόρησε το 1967 στον ντεμπούτο δίσκο της μπάντας *[[The Doors (άλμπουμ)|The Doors]]*. Κυκλοφόρησε και σε single, όμως δεν κατέληξε επιτυχημένο σε σύγκριση με τα υπόλοιπα σινγκλ του συγκροτήματος, φτάνοντας μέχρι το νούμερο 126 στα αμερικανικά chart. Παρόλα αυτά απέκτησε μόνιμη θέση στο ρεπερτόριό τους και πλέον θεωρείται ένα από τα κλασικότερα κομμάτια τους. Μετά από 24 χρόνια από την πρώτη του έκδοση, είχε και μία μικρή επιτυχία στα βρετανικά chart, φτάνοντας έως το νούμερο 64.

## Σύνθεση και επιρροές
Ο γρήγορος ρυθμός του τραγουδιού είναι σε χρόνο 4/4. Το κομμάτι ξεκινάει με έναν ρυθμό επηρεασμένο από μπόσα νόβα που είχε προέλθει από τη Βραζιλία, παιγμένο από τον Τζον Ντένσμορ οποίος την εκτιμούσε πολύ, και έτσι αποφάσισε να τη χρησιμοποιήσει για το τραγούδι.  

Ο κιθαρίστας του συγκροτήματος Ρόμπι Κρίγκερ έχει πει πως το ριφ του κομματιού εμπνεύστηκε από το κομμάτι "Shake Your Money Maker" του Πολ Μπάτερφιλντ. Αργότερα το σόλο του Ρέι Μάνζαρεκ είναι πιθανώς επηρεασμένο από το κομμάτι "What'd I Say" του Ρέι Τσαρλς.

## Τα μέλη των Doors
* **[[Τζιμ Μόρισον]]** – *φωνητικά*
* **[[Ρέι Μάνζαρεκ]]** – *πλήκτρα, μπάσο*
* **[[Ρόμπι Κρίγκερ]]** – *κιθάρα*
* **[[Τζον Ντένσμορ]]** – *τύμπανα*

## Τραγούδια
1. **Break On Through (To the Other Side)** *(Morrison, Krieger, Manzarek, Densmore)*2:26 

2. **End of the Night** *(Morrison, Krieger, Manzarek, Densmore)*2:52

## Βραβεία

**Γερμανία (*BVMI Certification*): *χρυσός*

## Παραπομπές


## Εξωτερικοί σύνδεσμοι

Κατηγορία:Τραγούδια του 1967
Κατηγορία:Τραγούδια των The Doors
Κατηγορία:Singles του 1967
Κατηγορία:Singles (ντεμπούτο)
Κατηγορία:Singles της Elektra Records
Γουλιέλμος του Λοριτέλο

Ο **Γουλιέλμος** ήταν κόμης του Λοριτέλο (1137) από τον Οίκο των Ωτβίλ. Ήταν υιός του Ροβέρτου Β' και της 2ης εξαδέλφης του Αδελαΐδας Ωτβίλ, κόρης του Ροβέρτου Β' βασιλιά της Σικελίας

## Βιογραφία
Ανέλαβε κόμης του Λοριτέλο όταν απεβίωσε ο πατέρας του το 1137. Το ίδιο έτος ο Λοθάριος Β΄ Σούπλινμπουργκ βασιλιάς της Γερμανίας και των Λομβαρδών της Ιταλίας εκστράτευσε στη Ν. Ιταλία για να αντιμετωπίσει τις επεκτατικές αξιώσεις του Ρογήρου Β'. Ο Γουλιέλμος συνάντησε τον Λοθάριο Β' στον ποταμό Τρόντο, δήλωσε υποτέλεια και άνοιξε τις πύλες της πόλης Τέρμολι σε αυτόν, μαζί με τον Ούγο Β' κόμη του Μολίζε. 

Ήταν ο πρώτος που αντί να αντισταθεί, παραδόθηκε στο Λοθάριο Β'. Όταν ο τελευταίος επέστρεψε στη Γερμανία, ο θυμός του επικυριάρχη του, Ρογήρου Β' επέπεσε στο Γουλιέλμο με ιδιαίτερη ταχύτητα: του αφαίρεσε τον τίτλο του κόμη και κατάσχεσε το Λοριτέλο. Όταν ο Γουλιέλμος αργότερα απεβίωσε, η κομητεία του Λοριτέλο δόθηκε στον Ροβέρτο Β' Μπασονβίλα, κόμη του Κονβερσάνο.

## Πηγές

Κατηγορία:Οίκος των Ωτβίλ
Θοδωρής Δρίτσας

Ο **Θοδωρής Δρίτσας** (Πειραιάς, 22 Αυγούστου 1947) είναι Έλληνας πολιτικός και  βουλευτής της Νέας Αριστεράς από τον Οκτώβριο του 2025. Στο παρελθόν έχει διατελέσει αναπληρωτής υπουργός και εν συνεχεία υπουργός Ναυτιλίας και Νησιωτικής Πολιτικής και βουλευτής του ΣΥΡΙΖΑ στην Εκλογική περιφέρεια Α΄ Πειραιώς από το 2007 έως το 2023.

## Βιογραφία
Γεννήθηκε στο 1947 στον Πειραιά. Είναι απόφοιτος της νομικής Αθηνών και εργαζόταν για πολλά χρόνια ως έμπορος φαρμάκων. Είναι νυμφευμένος με την πολιτικό Τασία Χριστοδουλοπούλου. Εκτός της μητρικής του ελληνικής γλώσσας, ομιλεί και αγγλικά.

## Πολιτική σταδιοδρομία
Με ενεργό αντιστασιακή δράση την περίοδο της Δικτατορίας, κατά τη μεταπολίτευση έδρασε πολιτικά μέσα από τις τάξεις της εξωκοινοβουλευτικής αριστεράς. Ενεπλάκη επί σειρά ετών στην τοπική αυτοδιοίκηση, υπήρξε υποψήφιος Δήμαρχος και εξελέγη δημοτικός σύμβουλος Πειραιά, ενώ συγκαταλέγεται στα ιδρυτικά στελέχη του ΣΥΡΙΖΑ. Εκλεγόταν βουλευτής Α΄ Πειραιά με τον ΣΥΡΙΖΑ από τις εκλογές του 2007 μέχρι τις εκλογές του 2019.

Στην πρώτη κυβέρνηση Τσίπρα ήταν αναπληρωτής υπουργός Ναυτιλίας και στη δεύτερη διετέλεσε υπουργός Ναυτιλίας και Νησιωτικής Πολιτικής μέχρι τον ανασχηματισμό της 5ης Νοεμβρίου του 2016.  Είναι μέλος της Κίνησης των 53+.

Το 2023, αποχώρησε από τον ΣΥΡΙΖΑ και εντάχθηκε στη Νέα Αριστερά, συμμετέχοντας μάλιστα στο Μεταβατικό Πανελλαδικό Συντονιστικό Νέας Αριστεράς.

Μετά την παραίτηση του Αλέξη Τσίπρα από τη βουλευτική του έδρα, ως πρώτος επιλαχών στην Α΄ Πειραιώς, ανέλαβε εκ νέου βουλευτικά καθήκοντα στις 8 Οκτωβρίου 2025 εκπροσωπόντας τη Νέα Αριστερά, στην οποία έχει προσχωρήσει από το 2023.

## Κριτική
Στις 2 Μαρτίου 2021, σε ραδιοφωνική εκπομπή, αναφερόμενος στην υπόθεση της απεργίας πείνας του καταδικασμένου τρομοκράτη Δημήτρη Κουφοντίνα, είπε μεταξύ άλλων: *«κανείς δεν έχει τρομοκρατηθεί από τη “[[Επαναστατική Οργάνωση 17 Νοέμβρη|17η Νοέμβρη]]”, αντίθετα ο ελληνικός λαός έχει τρομοκρατηθεί από πάρα πολλές άλλες πολιτικές».* Η δήλωση αυτή προκάλεσε αντιδράσεις, με τον αντιπρόεδρο της Νέας Δημοκρατίας Άδωνη Γεωργιάδη να ζητά τη διαγραφή του από τον ΣΥΡΙΖΑ. Ο ίδιος ισχυρίστηκε αργότερα ότι "αναφερόταν στην ελληνική δημοκρατία, τους δημοκρατικούς πολίτες και τις αξίες του κράτους δικαίου.", ενώ το κόμμα του χαρακτήρισε τη δήλωσή του ατυχή.

## Παραπομπές


Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Α΄ Πειραιά
Κατηγορία:Δημοτικοί Σύμβουλοι ανά την Ελλάδα
Κατηγορία:Έλληνες αναπληρωτές υπουργοί Οικονομίας, Υποδομών, Ναυτιλίας και Τουρισμού
Κατηγορία:Έλληνες υπουργοί Ναυτιλίας και Νησιωτικής Πολιτικής
Ιταλικό δημοψήφισμα του 1946

Ένα συνταγματικό δημοψήφισμα πραγματοποιήθηκε στην Ιταλία στις 2 Ιουνίου 1946, σηματοδοτώντας την μετέπειτα μεταβολή του πολιτειακού καθεστώτος της χώρας. Από την ίδρυσή της ως το 1946, η Ιταλία ήταν ένα βασίλειο, που κυβερνιόταν από τον Οίκο της Σαβοΐας. Εντούτοις, με το δημοψήφισμα του 1946, η ιταλική κυβέρνηση εκθρόνισε τον βασιλιά Ουμβέρτο Β΄ και απέκτησε ένα δημοκρατικό σύνταγμα. Οι μοναρχικοί κατηγόρησαν το δημοκρατικό στρατόπεδο για νόθευση των αποτελεσμάτων εξαιτίας της επικράτησης με μικρή διαφορά της αβασίλευτης δημοκρατίας.

## Παραπομπές


Κατηγορία:Δημοψηφίσματα το 1946
1946
Διαγώνιος (περιοδικό)

Η ***Διαγώνιος*** ήταν περιοδικό γραμμάτων και τεχνών που εκδιδόταν στη Θεσσαλονίκη από τις αρχές του 1958 μέχρι και το τέλος του 1983 σε διαστήματα πέντε ετών κυκλοφορίας και δύο ετών «αγρανάπαυσης».  Ιδρυτής και διευθυντής του περιοδικού ήταν ο Ντίνος Χριστιανόπουλος ενώ την καλλιτεχνική επιμέλεια είχε ο Κάρολος Τσίζεκ.  Η στοιχειοθεσία, η σελιδοποίηση και η εκτύπωση γίνονταν πάντα στη Θεσσαλονίκη, στο τυπογραφείο του Νίκου Νικολαΐδη, το οποίο δεν υπάρχει πια. Τυπώθηκαν συνολικά 60 τεύχη σε τέσσερις περιόδους: 1958&ndash;1962 (10 εξάμηνα τεύχη), 1965&ndash;1969 (είκοσι τρίμηνα τεύχη), 1972&ndash;1976 (δεκαπέντε τετράμηνα τεύχη) και 1979&ndash;1983 (δεκαπέντε τετράμηνα τεύχη).

Προλογίζοντας μια συνέντευξη του Ντίνου Χριστιανόπουλου, η Νίνα Κοκκαλίδου-Ναχμία συνοψίζει την ιστορία τής *Διαγωνίου* ως εξής:  
 
Και ο Δημήτρης Δασκαλόπουλος αποτιμά την εκδοτική διαδρομή της *Διαγωνίου* ως εξής:

Μαζί με την *Διαγώνιο* κυκλοφορούσε το *Κόσκινο: Παράρτημα της Διαγωνίου* (συνολικά 12 τεύχη τις τρεις πρώτες περιόδους). Επίσης, στην τέταρτη περίοδό της, η *Διαγώνιος* φιλοξένησε και το περιοδικό *Ausblicke* που εξέδιδε η Χανελόρε Οξ (Hannelore Ochs).    

## Παραπομπές


## Βιβλιογραφία
* 
*  
*  (Περιλαμβάνει αναλυτική παρουσίαση των περιεχομένων του περιοδικού και αναδημοσίευση άρθρων για τον χαρακτήρα και την φυσιογνωμία του περιοδικού.)
* 
*  
* Νικολαΐδης Αναστάσιος (2012) Πάθος και Ήθος στο έργο του Ντίνου Χριστιανόπουλου (Μεταπτυχιακή εργασία). Θεσσαλονίκη: Αριστοτέλειο Πανεπιστήμιο Θεσσαλονίκης, Ανακτήθηκε από το ιδρυματικό αποθετήριο ΙΚΕΕ της Βιβλιοθήκης του ΑΠΘ στις 7 Δεκεμβρίου 2022.
*  
* 
* 

## Εξωτερικοί σύνδεσμοι
* Ψηφιοποιημένο αρχείο της ''Διαγωνίου'' 

Κατηγορία:Ελληνικά λογοτεχνικά περιοδικά
Κατηγορία:Περιοδικά με τόπο έκδοσης τη Θεσσαλονίκη
Αποστρατιωτικοποίηση

Αποστρατιωτικοποίηση είναι η διαδικασία **μείωσης** των κρατικών όπλων, στρατού ή και στρατιωτικών μηχανών σε ένα προσυμφωνημένο ποσό. Συνήθως αποστρατιωτικοποίηση γίνεται ύστερα από κάποια συμφωνία ειρήνης ή στο τέλος ενός πολέμου. Παρόλα αυτά, δεν πρέπει η έννοια αυτή να συγχέεται με την έννοια της *αποστράτευσης*, η οποία γίνεται εθελοντικά από ένα κράτος.

Επίσης αποστράτευση θεωρείται η οποιαδήποτε μετατροπή ένοπλης ομάδας ανθρώπων (παραστρατιωτικές οργανώσεις) σε μια πολιτικής ομάδας ανθρώπων.

Μια **αποστρατιωτικοποιημένη ζώνη** είναι μια ζώνη πολέμου στην οποία απαγορεύεται η τοποθέτηση στρατού. Μια τέτοια ζώνη ήταν η Ρηνανία, η οποία καθιερώθηκε ως τέτοια με την συνθήκη των Βερσαλλιών μετά το τέλος του Α' Παγκοσμίου Πολέμου.

Μοντέρνα παραδείγματα αποστρατιωτικοποίησης είναι:
* Η Συνθήκη των Βερσαλλιών
* Η Σύμβαση για Πυρηνικά όπλα υπό την αιγίδα των Ηνωμένων Εθνών.
* Η Ναυτική Συνθήκη της Ουάσινγκτον.

## Παραπομπές


## Πηγές
* Haller, Oliver, Destroying Weapons of Coal, *Air and Water: A Critical Evaluation of the American Policy of German Industrial Demilitarization 1945 - 1952*

Κατηγορία:Διεθνές Δίκαιο
Κατηγορία:Διεθνής ασφάλεια
Κατηγορία:Ειρήνη
Κατηγορία:Στρατός
Τομ Καραμεσίνης

Ο **Τομ (Θωμάς) Καραμεσίνης** (25 Ιουλίου 1917 - 4 Σεπτεμβρίου 1978) ήταν αμερικανός πράκτορας της CIA ελληνικής καταγωγής.

## Βιογραφικά στοιχεία
Γεννήθηκε στη Νέα Υόρκη και σπούδασε νομικά στο Πανεπιστήμιο Κολούμπια. Την περίοδο 1941 - 1942 διετέλεσε αναπληρωτής δημόσιος κατήγορος στην Νέα Υόρκη. Υπηρέτησε στον αμερικανικό στρατό κατά τον Β΄ Παγκόσμιο Πόλεμο και τοποθετήθηκε στο Γραφείο Στρατηγικών Υπηρεσιών για υποθέσεις σχετικές με την Ελλάδα. Μετά την απελευθέρωση παρέμεινε στην Ελλάδα εντασσόμενος στο προσωπικό της αμερικάνικης πρεσβείας. Το 1947 εντάχθηκε στο δυναμικό της CIA και την περίοδο 1951 - 1953 διετέλεσε σταθμάρχης της CIA στην Αθήνα. Την περίοδο 1959 - 1963 διετέλεσε σταθμάρχης της CIA στη Ρώμη και εν συνεχεία τοποθετήθηκε αναπληρωτής βοηθός διευθυντής Σχεδίων μέχρι το 1967, οπότε και τοποθετήθηκε διευθυντής Σχεδίων (DPP), δηλαδή υπεύθυνος για τις μυστικές επιχειρήσεις της CIA σε όλο τον κόσμο. Παραιτήθηκε από την θέση του το 1973. 

Απεβίωσε ξαφνικά στις 4 Σεπτεμβρίου 1978. Μιλούσε ελληνικά και αγγλικά.

## Πηγές


Κατηγορία:Κατασκοπεία
Riders on the Storm

Το "**Riders on the Storm**" είναι τραγούδι του αμερικανικού ροκ συγκροτήματος The Doors που κυκλοφόρησε το 1971 και συμπεριλήφθηκε στον δίσκο *[[L.A. Woman]]*, από την Elektra. Την ίδια χρονιά κυκλοφόρησε και σε single, το οποίο σημείωσε επιτυχία· στα  *[[Billboard Hot 100]]* έφτασε το νούμερο 14,
 στα βρετανικά chart έφτασε το νούμερο 22, ενώ στα ολλανδικά chart έφτασε στο νούμερο 7.

Πρόκειται για ένα από τα δημοφιλέστερα τραγούδια του συγκροτήματος. Το κομμάτι έχει υποστεί και αρκετές διασκευές, μερικές από τις πιο γνωστές ή πιο επιτυχημένες είναι, μεταξύ άλλων, της Άναμπελ Λαμ, της οποίας μπήκε στα βρετανικά chart και έφτασε στο νούμερο 27, ενώ γνωστή είναι και η διασκευή του Snoop Dogg. Επίσης, έχει χρησιμοποιηθεί αρκετές φορές σε τηλεοπτικές σειρές, κινηματογραφικές ταινίες καθώς και σε videogame της πολύ γνωστής σειράς videogames, Need For Speed. Το 2009 το τραγούδι εντάχθηκε στο Grammy Hall of Fame.

## Ιστορία και σύνθεση
Η μουσική του τραγουδιού δημιουργήθηκε σε μία πρόβα κατά την οποία το συγκρότημα έπαιζε το κομμάτι "Ghost Riders In The Sky" του Σταν Τζόουνς. Οι στίχοι του τραγουδιού γράφτηκαν απ' τον τραγουδιστή Τζιμ Μόρισον, οποίος εμπνεύστηκε από αληθινά γεγονότα κατά τα οποία ένας κατά συρροή δολοφόνος είχε σκοτώσει 6 άτομα κάνοντας ωτοστόπ για να ταξιδέψει σε μία άλλη πόλη των Ηνωμένων Πολιτειών.

Το κομμάτι ηχογραφήθηκε τον Δεκέμβριο του 1970. Ο ήχος της βροχής προήλθε από το ηλεκτρικό πιάνο του Ρέι Μάνζαρεκ. Ο Μόρισον ηχογράφησε αρχικά τα κύρια φωνητικά του κομματιού και στη συνέχεια ψιθύρισε τους στίχους με πρόσθετη εγγραφή, δημιουργώντας το εφέ της ηχούς. Είναι το τελευταίο κομμάτι που ηχογραφήθηκε και απ' τα τέσσερα μέλη του συγκροτήματος και το τελευταίο τραγούδι που ηχογραφήσε ο Μόρισον εν ζωή.
Το single κυκλοφόρησε το Ιούνιο 1971, μπαίνοντας στη λίστα των Hot 100 στις 3 Ιουλίου το 1971, την ίδια ημέρα που ο Mόρισον απεβίωσε.

## Συντελεστές
**Οι Doors**
* **[[Τζιμ Μόρισον]]***φωνητικά, ψιθυρίσματα*
* **[[Ρέι Μάνζαρεκ]]***πλήκτρα*
* **[[Ρόμπι Κρίγκερ]]***κιθάρα*
* **[[Τζον Ντένσμορ]]** – *τύμπανα*

***Συμμετείχαν επίσης:***
* **Τζέρι Σεφ***μπάσο*

## Θέσεις τσαρτ
***Riders on the Storm*** *(σινγκλ)*

***Επίσημη κυκλοφορία: [[Ιούνιος]] [[1971]]***

## Παραπομπές

## Εξωτερικοί σύνδεσμοι
* 
* Χρήση του στην τηλεόραση και στον κινηματογράφο: "The Doors - Soundtrack. 'Riders on the Storm'" at the Internet Movie Database
* Song lyrics at thedoors.com
* Accolades archived at Acclaimed Music

Κατηγορία:Τραγούδια του 1971
Κατηγορία:Τραγούδια των The Doors
Κατηγορία:Singles του 1971
Κατηγορία:Singles της Elektra Records
Roadhouse Blues

To "**Roadhouse Blues**" είναι τραγούδι του αμερικανικού ροκ συγκροτήματος The Doors, το οποίο συμπεριλήφθηκε στον δίσκο *[[Morrison Hotel]]* το 1970 από την δισκογραφική εταιρεία Elektra. Οι στίχοι του τραγουδιού γράφτηκαν από τον τραγουδιστή Τζιμ Μόρισον ενώ η μουσική από όλα τα μέλη του συγκροτήματος. Κυκλοφόρησε και σε single, στη δεύτερη πλευρά, ενώ στην πρώτη βρισκόταν το "You Make Me Real". Αυτό ήταν το πρώτο και μόνο single του δίσκου και έφτασε στο νούμερο 50, στα *[[Billboard Hot 100]]*. Έπειτα από την κυκλοφορία του, το κομμάτι εντάχθηκε κανονικά και στο ρεπερτόριο της μπάντας, ενώ αποτελεί κι ένα από τα δημοφιλέστερα τραγούδια της.

## Ηχογράφηση
Το κομμάτι ηχογραφήθηκε μέσα σε δύο μέρες το Νοέμβριο του 1969. Ο παραγωγός Πολ Ρόθτσαϊλντ επέμενε σε αρκετές επαναλήψεις, μερικές από τις οποίες συμπεριλήφθηκαν στη remastered έκδοση του άλμπουμ, το 2006.

Στο συγκεκριμένο κομμάτι παίζει μπάσο ο Λόνι Μακ, λόγω του ότι ο Ρέι Νεαπόλιταν, οποίος παίζει μπάσο στα περισσότερα κομμάτια του άλμπουμ, δεν ήρθε στο στούντιο λόγω της κίνησης που προέκυψε εκείνη την ημέρα στο δρόμο. Αν και υπήρξε η εικασία ότι ο Μακ έπαιξε επίσης το σόλο κιθάρας, εκείνος επιβεβαίωσε ότι είχε παίξει μπάσο και τίποτα άλλο. Κατά τη διάρκεια του κομματιού  (πριν ξεκινήσει το σόλο κιθάρας), ο Μόρισον φωνάζει "Do it Robby, do it!" / "Κάντο Ρόμπι, κάντο!"

## Μέλη
**Οι Doors**
* **[[Τζιμ Μόρισον]]***φωνητικά*
* **[[Ρέι Μάνζαρεκ]]** *πιάνο*
* **[[Ρόμπι Κρίγκερ]]** *κιθάρα*
* **[[Τζον Ντένσμορ]]** *τύμπανα*

***Συμτείχαν επίσης οι:***
* **[[Τζον Σεμπάστιαν]]** *φυσαρμόνικα*
* **Λόνι Μάκ***μπάσο*

## Θέσεις τσαρτ
***You Make Me Real / Roadhouse Blues*** *(σινγκλ)*

***Επίσημη κυκλοφορία: [[Φεβρουάριος]] [[1970]]***

## Παραπομπές


## Πηγές
*

## Εξωτερικοί σύνδεσμοι
* 

Κατηγορία:Τραγούδια του 1970
Κατηγορία:Τραγούδια των The Doors
Κατηγορία:Singles του 1970
Κατηγορία:Τραγούδια με θέμα το αλκοόλ
Κατηγορία:Singles της Elektra Records
Snoop Dogg

Ο **Κάλβιν Κόρντοζαρ Μπρόουντους Τζούνιορ** (, 20 Οκτωβρίου 1971 - ), περισσότερο γνωστός ως  **Snoop Dogg**, είναι Αμερικανός ράπερ και ηθοποιός. Η μουσική του καριέρα ξεκίνησε το 1992, όταν τον ανακάλυψε ο Dr. Dre και τον συμπεριέλαβε στον πρώτο σόλο δίσκο του, *[[The Chronic]]*. Ο Snoop Dogg, έως τώρα, έχει πουλήσει πάνω από 21 εκατομμύρια δίσκους στις ΗΠΑ και 35 εκατομμύρια παγκοσμίως.

## Σταδιοδρομία

## Παραπομπές


## Εξωτερικοί σύνδεσμοι

*  
* 
* 

Κατηγορία:Αμερικανοί τραγουδιστές
Κατηγορία:Αμερικανοί ράπερ
Κατηγορία:Τραγουδιστές χιπ χοπ
Κατηγορία:Αμερικανοί μουσικοί
Κατηγορία:Αμερικανοί μουσικοί παραγωγοί
Κατηγορία:Αμερικανοί επιχειρηματίες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Parc Astérix

To **πάρκο Αστερίξ** (γαλλικά: Parc Astérix) είναι το δεύτερο μεγάλο θεματικό πάρκο στο Παρίσι. Είναι θεματικό πάρκο αναψυχής και περιπέτειας εμπνευσμένο από το δημοφιλές κόμικ *[[Αστερίξ]]* των Αλμπέρ Ουντερζό και Ρενέ Γκοσινί. Βρίσκεται 30 χιλιόμετρα βόρεια του Παρισιού, στο δάσος του Πλεγί στην Οϊζέ και περιλαμβάνεται σε μια τεράστια δασική έκταση 33 εκταρίων.

## Περιγραφή

### Υποδομές
Το πάρκο αποτελείται από διάφορα λούνα παρκ, παιδικές χαρές και πίστες, ενώ ο επισκέπτης μπορεί να περιηγηθεί στο περήφανο γαλατικό χωριό, να απολαύσει αναπαραστάσεις ιστοριών, να παίξει και να φωτογραφηθεί με τους δημοφιλής ήρωες του κόμικ. Άνοιξε για πρώτη φορά τις πόρτες του στις 30 Απριλίου 1989 και στις μέρες μας περιλαμβάνει 39 διαφορετικές ατραξιόν και παιχνίδια καθώς και ένα ξενοδοχείο.

### Τομείς
Το πάρκο Αστερίξ είναι χωρισμένο σε 7 διαφορετικούς τομείς:
* *Via Antiqua* – Η κύρια είσοδος του πάρκου Αστερίξ με διάφορα καταστήματα με σουβενίρ και εστιατόρια
* *L'Empire Romain* – Η ρωμαϊκή αυτοκρατορία
* *La Grèce Antique* – Η αρχαία Ελλάδα
* *Les Vikings* – Το χωριό των Βίκινγκς
* *À travers le temps* – Πίσω στο χρόνο
* *Bienvenue chez les gaulois* – Το χωριό των Γαλατών και το δάσος του Ιντεφίξ
* *L'Égypte* – Η αρχαία Αίγυπτος

## Φωτογραφικό υλικό

Goudurix.JPG
Goudurix.jpg
Parc Asterix 35.jpg
Spectacle de Dauphin au Théâtre de Poséidon.JPG
Parc Asterix 04.jpg
Parc Asterix Attraction 1 by http2007.jpg


## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Αστερίξ
Κατηγορία:Πάρκα αναψυχής στη Γαλλία
Κατηγορία:Κτίρια και κατασκευές στη Γαλλία
Κυβερνείο Σουέζ

To **Κυβερνείο του Σουέζ** (*[[αραβικά]] : محافظة السويس Muḥāfaẓa as Suwais*) είναι διοικητική διαίρεση (Κυβερνείο) της Αιγύπτου με πρωτεύουσα το Σουέζ. Έχει πληθυσμό 607.775 κατοίκους κι έκταση 17.840 τ.χλμ.

## Ιστορία
Το 1913 το κυβερνείο είχε 1.847	κατοίκους κι 8 τ.χλμ. έκταση. Στην απογραφή του 1937 είχε 49,669 κατοίκους κι έκταση 18 τ.χλμ., στην απογραφή του 1947 είχε την ίδια έκταση και 107.244 κατοίκους.

Αργότερα το κυβερνείο καταργήθηκε και ενσωματώθηκε στο Κυβερνείο Καναλιού έως το 1950 που αυτό καταργήθηκε και ξαναδημιουργήθηκε το κυβερνείο Σουέζ.

## Παραπομπές


## Εξωτερικοί σύνδεσμοι
* 

Κατηγορία:Κυβερνεία της Αιγύπτου

Κατηγορία:Διώρυγα του Σουέζ
Κατηγορία:Ερυθρά Θάλασσα
Άλφρεντ Άλμερ

Ο **Άλφρεντ Άλμερ** ήταν Αμερικανός πράκτορας της CIA. 

## Βιογραφικά στοιχεία

Διετέλεσε σταθμάρχης της CIA στην Αθήνα την περίοδο 1953 - 1955. Λόγω της απογοήτευσής του για την μη τοποθέτησή του σε θέση της αρεσκείας του παραιτήθηκε από την CIA και εργάστηκε για λογαριασμό του Σταύρου Νιάρχου. Ως σταθμάρχης της CIA διαδραμάτισε σημαντικό ρόλο στα πολιτικά τεκταινόμενα της εποχής ενώ θεωρείται ότι υπήρξε καθοριστικός παράγοντας για την πρωθυπουργοποίηση του Κωνσταντίνου Καραμανλή. 

## Πηγές


Κατηγορία:Αμερικανοί κατάσκοποι
Υπογεννητικότητα

**Υπογεννητικότητα** είναι ο μειωμένος αριθμός γεννήσεων σε μία χώρα, ιδιαίτερα όταν αυτός ο αριθμός είναι μικρότερος ή όχι σημαντικά μεγαλύτερος από τον αντίστοιχο αριθμό των θανάτων. Έτσι, μια χώρα στερείται σημαντικό δυναμικό για μακροπρόθεσμη χρήση και ο πολιτισμός της αδυνατεί να μεταφερθεί από γενιά σε γενιά.

Σε παγκόσμια κλίμακα, παρατηρήθηκε τις τελευταίες δεκαετίες το φαινόμενο της υπογεννητικότητας. Σχετίζεται κυρίως με την ένταξη των γυναικών στην παραγωγική διαδικασία καθώς και με την ευκολότερη πρόσβαση σε μεθόδους αντισύλληψης. 

## Πηγές


Κατηγορία:Δημογραφία
Κατηγορία:Πληθυσμός
Κατηγορία:Γήρανση
Κατηγορία:Οικονομικά προβλήματα
Κατηγορία:Επακόλουθα πολέμου
369 π.Χ.

## Γεγονότα
* Ίδρυση της Μεγαλόπολης
* Βασιλιάς της Μακεδονίας γίνεται ο Αλέξανδρος Β΄ μεγαλύτερος γιός του Αμύντα Γ΄.

## Γεννήσεις
* Τζουάνγκ Τζόου, Κινέζος ταοϊστής φιλόσοφος

## Θάνατοι
* Αγησίπολις Β΄, βασιλιάς της Σπάρτης
* Θεαίτητος, Έλληνας μαθηματικός

Κατηγορία:Έτη
Μαλγέριος του Ωτβίλ (Κόμης του Καπιτανάτου)

Ο **Μαλγέριος** (Mauger, ιταλ. Maugerio, λατ. Malgerius) ήταν κόμης του Καπιτανάτου, από τον Οίκο των Ωτβίλ. Ήταν (μάλλον ο 2ος) υιός του Τανκρέδου από τη δεύτερη σύζυγό του Φρεσέντα.

## Βιογραφία
Οκτώ από τους 12 υιούς του Τανκρέδου έφυγαν από τη Νορμανδία για αναζήτηση τύχης στη Ν. Ιταλία. Ο Μαλγέριος και ο Γουλιέλμος, μαζί με τον ετεροθαλή αδελφό τους Γοδεφρείδο έφθασαν εκεί το 1053. Είχαν προηγηθεί οι Γουλιέλμος Α' και Ντρόγκο που είχαν αποβιώσει κληροδοτώντας στον Ονφρουά το δουκάτο της Απουλίας και Καλαβρίας. Επίσης ήταν εκεί και ο Ροβέρτος γυϊσκάρδος.

Και τα τέσσερα αδέλφια βοήθησαν τον Ονφρουά στη μάχη του Σιβιτάτε, όπου το 1053 νίκησαν τον πάπα. Ο Ονφρουά αντάμειψε το Γουλιέλμο με το πριγκιπάτο του Σαλέρνο και το Μαλγέριος με την κομητεία του Καπιτανάτου (=Φότζιας), πρώην έδρα του Κατεπάνω Ιταλίας. Σύμφωνα με τον χρονικογράφο Γκοφρέντο Μαλατέρα, απεβίωσε το 1054 και η κομητεία του δόθηκε στο Γουλιέλμο, που την παρέδωσε στο Γοδεφρείδο. Το 1057 απεβίωσε και ο Ονφρουά· τον διαδέχθηκε ο Ροβέρτος γυϊσκάρδος.

Άλλος χρονικογράφος αναφέρει πως ήρθε το 1056 στη Ν. Ιταλία και βοήθησε το δούκα Ροβέρτο γυϊσκάρδο σε μια εκστρατεία του εναντίον του νέου στρατού που έστειλε ο Κωνσταντίνος Ι΄ Δούκας Αυτοκράτορας των Ρωμαίων για την ανακατάληψη της Λογγοβαρδίας (Λομβαρδίας) και πως απεβίωσε ως το 1060.

## Πηγές
* Chalandon, Ferdinand. Histoire de la domination normande en Italie et en Sicile. Paris, 1907.
* Norwich, John Julius. The Normans in the South 1016-1130. Longmans: London, 1967.

Κατηγορία:Ιταλονορμανδοί
Κατηγορία:Κόμητες του Καπιτανάτου
Προολυμπιακό τουρνουά καλαθοσφαίρισης 2016 (Βελιγράδι)

Το **προολυμπιακό τουρνουά καλαθοσφαίρισης 2016** στο **Βελιγράδι** ήταν ένα από τα τρία προολυμπιακά τουρνουά καλαθοσφαίρισης ανδρών 2016. Το τουρνουά διεξήχθη στην Kombank Arena στο Βελιγράδι της Σερβίας, 4 με 9 Ιουλίου του 2016. Οι εθνικές ομάδες της Σερβίας, της Αγκόλας, του Πουέρτο Ρίκο, της Ιαπωνίας, της Τσεχίας και της Λετονίας μετείχαν στο τουρνουά του Βελιγραδίου. Η Σερβία προκρίθηκε στους Ολυμπιακούς Αγώνες του 2016.

## Ομάδες

## Γήπεδο
Η Kombank Arena επιλέχθηκε ως ο κύριος χώρος διεξαγωγής του τουρνουά. Η τοποθεσία του Arena είναι στο Νέο Βελιγράδι, αλλά ως διοργανώτρια πόλη ορίστηκε το Βελιγράδι, δεδομένου ότι είναι ένας από τους δήμους της πόλης της πρωτεύουσας της Σερβίας. Στο παρελθόν το γήπεδο είχε φιλοξενήσει αγώνες του Ευρωμπάσκετ 2005.





## Διαιτητές
Οι παρακάτω διαιτητές επιλέχθηκαν για το τουρνουά.

*  Μάικλ Γουάιλαντ
*  Ζοζέφ Μπισάνγκ
*  Καρμέλο Πατέρνικο
*  Σαμίρ Αμπακίλ
*  Φερνάντο Ρόσα
*  Ντανιέλ Ιερεθουέλο
*  Εμίν Μογκουλκότς
*  Άντονι Τζόρνταν

## Φάση των ομίλων

### Όμιλος Α

### Όμιλος Β

## Φάση νοκ άουτ


### Ημιτελικά

### Τελικός

## Τελική κατάταξη

## Χορηγοί

## Δείτε επίσης
* Προολυμπιακά τουρνουά καλαθοσφαίρισης ανδρών 2016
* Προολυμπιακό τουρνουά καλαθοσφαίρισης 2016 (Μανίλα)
* Προολυμπιακό τουρνουά καλαθοσφαίρισης 2016 (Τορίνο)

## Σημειώσεις

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στους Θερινούς Ολυμπιακούς Αγώνες 2016
3195 Φενττσένκο

μικρογραφία|Η τροχιά του αστεροειδούς 3195 Φενττσένκο
Ο **Φενττσένκο (Fedchenko)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας. Πήρε το όνομά του προς τιμή τριών διαφορετικών προσώπων: του εξερευνητή και φυσιοδίφη Αλεξέι Φενττσένκο, της συζύγου του, βοτανολόγου Όλγκα Φενττσένκο, και του γιου τους, βοτανολόγου και γεωγράφου Μπαρίς Φενττσένκο.

Αξιοσημείωτη είναι η μικρή κλίση της τροχιάς του Φενττσένκο ως προς την εκλειπτική, μόλις 51΄48΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτόν.

Τα φυσικά χαρακτηριστικά του Φενττσένκο είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Φενττσενκο
3198 Βαλλωνία

μικρογραφία|Η τροχιά του αστεροειδούς 3198 Βαλλωνία
Η **Βαλλωνία (Wallonia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1981 από τον Βέλγο αστρονόμο Φρανσουά Ντοσέν, που παρατηρούσε από το Αστεροσκοπείο της Άνω Προβηγκίας και της έδωσε το όνομα της ιδιαίτερης πατρίδας του, της Βαλλωνίας.

Κοντά στο περιήλιο της τροχιάς της η Βαλλωνία βρίσκεται έξω από τα εσώτατα (προς τον Ήλιο) όρια της Κύριας Ζώνης αστεροειδών και τέμνει την τροχιά του πλανήτη Άρη.

## Φυσικά χαρακτηριστικά
Η διάμετρος της Βαλλωνίας είναι της τάξεως των 10 χιλιομέτρων. Ο φασματικός τύπος της είναι **S** (λιθώδης). Η Βαλλωνία περιστρέφεται γύρω από τον εαυτό της μία φορά κάθε 7 ώρες και 32 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βαλλωνια
3203 Χουτ

Ο **Χουτ (Huth)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1938 από τον Γερμανό αστρονόμο Κούνο Χοφμάιστερ, που παρατηρούσε από το Αστεροσκοπείο του Ζόνεμπεργκ, στη Θουριγγία και του έδωσε το όνομα του συμπατριώτη του αστρονόμου Χανς Χουτ (Hans Huth, 1925-1988).

Κοντά στο περιήλιο της τροχιάς του ο Χουτ βρίσκεται έξω από τα εσώτατα (προς τον Ήλιο) όρια της Κύριας Ζώνης αστεροειδών και πλησιάζει την τροχιά του πλανήτη Άρη.

Τα φυσικά χαρακτηριστικά του Χουτ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χουτ
3204 Λίντγκρεν

μικρογραφία|3D μοντέλο του αστεροειδούς 3204 Λίντγκρεν
Ο **Λίντγκρεν (Lindgren)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας και του έδωσε το όνομα της Σουηδής συγγραφέως παιδικής λογοτεχνίας Άστριντ Λίντγκρεν, μετά από πρόταση της Ρωσικής Ακαδημίας Επιστημών το 1996.

Στο αφήλιο της τροχιάς του, ο Λίντγκρεν βρίσκεται πέρα από τα εξώτατα όρια της Κύριας Ζώνης, προς την πλευρά του πλανήτη Δία.

## Φυσικά χαρακτηριστικά
Τα κυρίως φυσικά χαρακτηριστικά του Λίντγκρεν είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 4 ως 7 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λιντγκρεν
3212 Αγκρικόλα

Ο **Αγκρικόλα (Agricola)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου και του έδωσε το όνομα του Γερμανού λογίου και επιστήμονα της Αναγεννήσεως Γκεόργκιους Αγκρικόλα.

## Φυσικά χαρακτηριστικά
Τα κυρίως φυσικά χαρακτηριστικά του Αγκρικόλα είναι άγνωστα. Ο αστεροειδής πιθανώς περιστρέφεται γύρω από τον εαυτό του μία φορά κάθε 9 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αγκρικολα
3216 Χάρινγκτον

Ο **Χάρινγκτον (Harrington)** είναι ένας αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 14,0. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Ρόμπερτ Σάτον Χάρινγκτον (1942-1993).

Εξαιτίας και της μεγάλης εκκεντρότητας της τροχιάς του, λίγο πριν και μετά το περιήλιό του, ο Χάρινγκτον βρίσκεται έξω από τα όρια της Κύριας Ζώνης και πλησιάζει την τροχιά του Άρη.

## Φυσικά χαρακτηριστικά
Ο φασματικός τύπος του Χάρινγκτον είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χαρινγκτον
3213 Σμολένσκ

μικρογραφία|Η τροχιά του αστεροειδούς 3213 Σμολένσκ
Ο **Σμολένσκ (Smolensk)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας και του έδωσε το όνομα της ρωσικής πόλεως Σμολένσκ.

Αξιοσημείωτη είναι η μικρή κλίση της τροχιάς του Σμολένσκ ως προς την εκλειπτική, μόλις 57΄20΄΄, κάτι που θα καθιστούσε ευκόλότερη μία πιθανή αποστολή διαστημοπλοίου από τη Γη προς αυτήν.

Τα κυρίως φυσικά χαρακτηριστικά του Σμολένσκ είναι άγνωστα. Ο Σμολένσκ περιστρέφεται γύρω από τον εαυτό του μία φορά κάθε 3 ως 4 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σμολενσκ
Γουλιέλμος του Πριγκιπάτου

Ο **Γουλιέλμος** του *Πριγκιπάτου* (περ. 1027 - 1080) ήταν πρίγκιπας του Σαλέρνο (1056-1080) από τον Οίκο των Ωτβίλ. Ήταν υιός του Τανκρέδου και της δεύτερης συζύγου του Φρεσέντας. Στις πηγές αναφέρεται ως Γουλιέλμος του Πριγκιπάτου για να μη συγχέεται με τον ετεροθαλή αδελφό του Γουλιέλμο Α' τον *Σιδηρόχειρα*. Αναφέρεται συνηθέστερα ως Willermus (λατ.) και Guillerm (γαλλ.).

## Βιογραφία
Ήταν από τους οκτώ υιούς του Τανκρέδου που έφυγαν από τη Νορμανδία για την αναζήτηση τύχης στη Ν. Ιταλία. Πριν από αυτούς είχαν πάει ο Γουλιέλμος Α' και ο Ντρόγκο που είχαν αποβιώσει, κληροδοτώντας στον Ονφρουά το δουκάτο της Απουλίας και Καλαβρίας. Επίσης ήταν εκεί και ο Ροβέρτος γυϊσκάρδος. Ο Γουλιέλμος έφθασε εκεί μαζί με το Μωζέρ και το Γοδεφρείδο και όλα τα αδέλφια βοήθησαν τον Ονφρουά στη μάχη του Σιβιτάτε το 1053 να νικήσει τον πάπα.

Το 1055 διακρίθηκε στην κατάληψη του κάστρου του Σαν Νικάντρο, που αποτέλεσε τον πυρήνα του Πριγκιπάτου του Σαλέρνο. Το επόμενο έτος ο Ονφρουά τον έκανε κόμη του Πριγκιπάτου. Νυμφεύθηκε την κόρη του Γκυ, δούκα του Σορρέντο, και κληρονόμησε τις κτήσεις του στο Πριγκιπάτο του Σαλέρνο. Το υπόλοιπο του Πριγκιπάτου το κατείχε ο αδελφός τού Γκυ, ο Γουαϊμάρος Δ΄, τον οποίο διαδέχθηκε ο υιός τουΓισούλφος Β΄. Αυτόν πολέμησε ο Γουλιέλμος καταλαμβάνοντας σιγά τα εδάφη του, αφήνοντάς του μόνο το Σαλέρνο. Ο Ονφρουά επίσης αντάμειψε τον Μωζέρ κάνοντάς τον κόμη του Καπιτανάτου. Όταν αυτός απεβίωσε, η κομητεία του δόθηκε στο Γουλιέλμο, που όμως την παραχώρησε στο Γοδεφρείδο.

Προσκάλεσε το νεότερο αδελφό τους Ρογήρο Α΄, υποσχόμενος το ήμισυ των κτήσεών του. Το 1057 απεβίωσε ο Ονφρουά και τον διαδέχθηκε ο Ροβέρτος γυϊσκάρδος· έπειτα που  ο Ρογήρος Α΄ εναντιώθηκε στο Ροβέρτο, ο Γουλιέλμος βοήθησε τον πρώτο, και του έδωσε το κάστρο του Σκάλεα στο Κατάνζαρο. Όταν ο Ροβέρτος ήλθε να βοηθήσει τον Γκιλσοφ Β' και νυμφεύτηκε την αδελφή του Σισελγκάιτα, ο Γουλιέλμος πολέμησε εναντίον του.

Είχε κλέψει περιουσία από την εκκλησία του Αλφάνο Α΄ αρχιεπισκόπου του Σαλέρνο, έτσι το 1067 η Σύνοδος στο Μέλφι τον αφόρισε μαζί με τους δύο συνεργούς του. Το ίδιο έτος ταξίδεψε ως το Σαλέρνο για να συμφιλιωθεί με τον Πάπα Αλέξανδρο Β΄. Απεβίωσε το 1080 και ετάφη στο αββαείο της Αγ. Τριάδος στη Βενόζα. Άλλες πηγές αναφέρουν ότι απεβίωσε αργότερα (1104 ή 1113 ή 1117) και ότι έλαβε μέρος στις εκστρατείες του Ροβέρτου εναντίον της Ελλάδας και στη Μάχη του Δυρραχίου το 1081.

Νυμφεύτηκε το 1058 τη Λομβαρδή Μαρία, κόρη του Γκυ δούκα του Σορέντο. Από τους τρεις υιούς του σημαντικότερος ήταν ο:
* Ριχάρδος π. 1060 - 1114.

## Παραπομπές


## Πηγές
* Goffredo Malaterra. The Deeds of Count Roger of Calabria and Sicily and of Duke Robert Guiscard his brother.
* Norwich, John Julius. The Normans in the South 1016–1130. Longmans: London, 1967.
* Ghisalberti, Albert (ed). Dizionario Biografico degli Italiani: II Albicante – Ammannati. Rome, 1960.

Κατηγορία:Οίκος των Ωτβίλ
Κατηγορία:Πρίγκιπες του Σαλέρνου
Ριχάρδος του Σαλέρνο

Ο **Ριχάρδος** (π. 1060 - 1114) ήταν από τον Οίκο των Ωτβίλ. Ήταν υιός του Γουλιέλμου κόμη του Πριγκιπάτου (του Σαλέρνο) και της Μαρίας, κόρης του Γκυ δούκα του Σορρέντο. Να μη συγχέεται με τον εξάδελφό του Ριχάρδο των Ωτβίλ, υιό του Δρόγονα κόμη τής Απουλίας.

## Βιογραφία
Ήταν ανιψιός των Ροβέρτου Γυϊσκάρδου και Ρογήρου Α΄, και όταν ήταν νέος τους βοήθησε στην κατάκτηση τής Σικελίας. Το 1097 ακολούθησε τον υιό τού Γυισκάρδου, το Βοημούνδο και τον ανιψιό αυτού Τανκρέδο στην Α΄ Σταυροφορία. Οι δύο αυτοί συγγενείς του ήταν σημαντικοί, διότι ήταν από τους λίγους σταυροφόρους που ήξεραν αραβικά, που είχαν μάθει κατά τους πολέμους στη Σικελία, όπου υπήρχαν εκεί αρκετοί Άραβες. Καθώς το πλοίο του διέπλεε την Αδριατική, ο Ρωμαϊκός στόλος, που το πέρασε για πειρατικό, το κατέλαβε, αλλά -όπως μας αναφέρει η Άννα Κομνηνή- σύντομα ελευθερώθηκε. Εντάχθηκε στο κύριο σώμα των Σταυροφόρων, και διαμέσου τής Ουγγαρίας και τής Βουλγαρίας έφθασαν στην Κωνσταντινούπολη. Οι άλλοι αρχηγοί έδωσαν όρκο υποτέλειας στο Αυτοκράτορα των Ρωμαίων Αλέξιο Α΄ Κομνηνό· ο Ριχάρδος και ο Τανκρέδος όμως αρνήθηκαν, και διαπέρασαν μυστικά το Βόσπορο. 

Το 1097 στη μάχη του Δορυλαίου ήταν ένας από τους διοικητές. Το επόμενο έτος μαζί με τον Βοημούνδο Α΄ και τον Τανκρέδο πολιόρκησαν την Αντιόχεια· τελικά ο πρώτος έγινε πρίγκιπας της Αντιόχειας. Το 1100 στη μάχη της Μελιτηνής ο Ριχάρδος και ο Βοημούνδος Α΄ έπεσαν σε ενέδρα των Δανισμενιδών: ο αιχμάλωτος Ριχάρδος στάλθηκε στον Αλέξιο Α΄, που αφού τον κράτησε φυλακισμένο, τον ελευθέρωσε το 1103. Όταν επέστρεψε στους Αγίους Τόπους, ο Τανκρέδος που είχε γίνει πρίγκιπας της Γαλιλαίας, τον έθεσε κυβερνήτη της Έδεσσας (1104-1108), αλλά ο Ριχάρδος ήταν άπληστος και αδίστακτος, και οι πολίτες τον μίσησαν πολύ.

Ανέπτυξε διπλωματική δραστηριότητα: ταξίδευσε στην Ιταλία και στη Γαλλία για τη διευθέτηση τού γάμου τού Βοημούνδου Α΄ με την Κωνσταντία των Καπετιδών, κόρη του Φιλίππου Α'. Ήταν μάρτυρας το 1108 στη συνθήκη τής Δεαβόλεως μεταξύ τού Αλεξίου Α΄ Κομνηνού και τού Βοημόνδου Α΄. Συμμετείχε στις -τελικά καταστροφικές- εκστρατείες τού δεύτερου εναντίον τού πρώτου, ίσως όμως να σχεδίαζε μυστικά με τον Αλέξιο Α' Κομνηνό κατά του Βοημούνδου Α'. Όταν ο τελευταίος απεβίωσε το 1111, ο Ριχάρδος αποσύρθηκε στη Γερμανίκεια (Μαράς), αλλά ο σεισμός τού 1114 τον σκότωσε.

## Οικογένεια
Νυμφεύτηκε την Αλτρούδη, κόρη τής εξαδέλφης του Έμμας των Ωτβίλ και του Όδωνα του καλού μαρκησίου. Είχε τέκνα:
* Ρογήρος αντιβασιλιάς στο πριγκιπάτο τής Αντιόχειας
* Μαρία, παντρεύτηκε τον Ζοσλέν Α' κόμη της Έδεσσας.

## Παραπομπές


## Πηγές
* Beech, George. A Norman-Italian Adventurer in the East: Richard of Salerno, 1993

Κατηγορία:Οίκος των Ωτβίλ
Ροράιμα

Η **Ροράιμα** (πορτογαλ.: *Roraima*) είναι πολιτεία της Βραζιλίας. Γεωγραφικά βρίσκεται στα βόρεια της χώρας και συνορεύει με τις πολιτείες Παρά, Αμαζόνας και Γουιάνα. Πρωτεύουσά της είναι η Μπόα Βίστα. Η Ροράιμα είναι η βορειότερη πολιτεία της Βραζιλίας, έχει πληθυσμό 450.479 κατοίκους (27η θέση) και έκταση 224.301 τετρ. χιλιόμ..

Στη γλώσσα του γηγενούς πληθυσμού η ονομασία της πολιτείας σημαίνει «πράσινο βουνό».

Πριν 1943 η Ροράιμα αποτελούσε τμήμα της πολιτείας Αμαζόνας και ως το 1962 ονομαζόταν Ρίο Μπράνκο. Η πολιτεία Ροράιμα διοικητικά διαιρείται σε δύο μεσοπεριοχές και 4 μικροπεριοχές και έχει 15 δήμους.

Στην Ροράιμα υπάρχουν κοιτάσματα ουράνιου, χρυσού και χαλκού.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Αλαγκόας

Η **Αλαγκόας** (πορτογαλικά: *Alagoas*) είναι μικρή πολιτεία της Βραζιλίας, στην βορειοανατολική περιοχή της. Συνορεύει με τις πολιτείες Περναμπούκου, Σερζίπι και Μπαΐα, ενώ στα ανατολικά βρέχεται από τον Ατλαντικό Ωκεανό. Πρωτεύουσα και μεγαλύτερη πόλη της είναι το Μασεϊό. Η Αλαγκόας έχει πληθυσμό 3.321.730 κατοίκους (το 2014, 17η θέση) και έκταση 27.767,7 τ.χλμ. (25η θέση).

Η πολιτεία Αλαγκόας διοικητικά διαιρείται σε 3 μεσοπεριοχές και 13 μικροπεριοχές, και έχει 102 δήμους.

## Παραπομπές


## Εξωτερικοί σύνδεσμοι

* 

Αλαγκοας